Diari Oficial de la Generalitat Valenciana


Sumari del DOGV 9105, del 11-06-2021 (2021/6366)

RESOLUCIÓ de 3 de juny de 2021, del conseller d'Hisenda i Model Econòmic, de delegació de competència en un òrgan d'aquesta conselleria per a la gestió de les ajudes directes de suport a la solvència empresarial per la Covid-19.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6366


Data del document
:   03-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 3 de juny de 2021, del conseller d'Hisenda i Model Econòmic, de delegació de competència en un òrgan d'aquesta conselleria per a la gestió de les ajudes directes de suport a la solvència empresarial per la Covid-19. [2021/6366]  
El Decret llei 7/2021, de 7 de maig, del Consell, de mesures extraordinàries de suport a la solvència empresarial en resposta a la pandèmia de la Covid-19, té per objecte l'aprovació de les mesures de gestió administrativa i pressupostària en l'àmbit de la Generalitat, que han d'incloure's en les bases reguladores i en la convocatòria de les ajudes directes destinades a persones treballadores autònomes (empresàries i professionals) i empreses adscrites als sectors definits en l'annex I, per al suport a la solvència i reducció de l'endeutament del sector privat, creades en el títol I del Reial decret llei 5/2021, de 12 de març, de resposta a la pandèmia derivada de la Covid-19, amb càrrec al pressupost de l'exercici 2021. L'import global màxim de les ajudes a concedir derivades d'aquest decret llei puja a 624.987.794,00 € i seran finançades pel Govern d'Espanya. D'acord amb la previsió de l'últim paràgraf de l'article 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aquestes ajudes s'imputaran a les línies de subvenció que s'habiliten mitjançant el corresponent expedient de modificació pressupostària, en el capítol IV del programa 615.30, Model econòmic.  
  
D'altra banda, el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions extraordinàries de suport a la solvència empresarial per la Covid-19, en l'article 10 atribueix a la conselleria amb competències en matèria d'hisenda la instrucció del procediment per a la concessió d'ajudes directes a autònoms (empresaris i professionals) i empreses per al suport a la solvència i reducció de l'endeutament del sector privat, en els termes establits en el Reial decret llei 5/2021, de 12 de març, de resposta a la pandèmia derivada de la Covid-19, amb càrrec al pressupost de l'exercici 2021.  
A fi d'aconseguir una major agilitat en la gestió de la tramitació d'expedients d'ajudes, és necessari assignar la gestió d'aquestes a un òrgan de la conselleria competent en matèria d'hisenda, que s'encarregue de la instrucció del procediment establit en l'esmentat Decret 61/2021, i és la Direcció General de Model Econòmic, Finançament Autonòmic i Política Financera, dependent de la Secretaria Autonòmica de Model Econòmic i Finançament, el centre directiu que exerceix les competències establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, entre les quals es troben les referides a l'anàlisi, coordinació, seguiment, gestió, supervisió i execució de la política financera i l'impuls de la transformació del model econòmic. Per això, aquestes ajudes que tenen per objecte pal·liar les conseqüències ocasionades per la Covid-19 i que pretenen protegir el teixit productiu i evitar un impacte estructural sobre l'economia es consideren vinculades a la transformació del model econòmic i, per tant, han de ser gestionades per aquest centre directiu.  
  
Per això, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
Primer  
Atribuir la instrucció del procediment per a la concessió de les ajudes establides en el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions extraordinàries de suport a la solvència empresarial per la Covid-19, als serveis corresponents de la Direcció General de Model Econòmic, Finançament Autonòmic i Política Financera.  
  
Segon  
Delegar en la persona titular de la Direcció General de Model Econòmic, Finançament Autonòmic i Política Financera la concessió de les ajudes esmentades en l'apartat anterior així com l'autorització de la despesa, la disposició del crèdit, el reconeixement de l'obligació i la proposta de pagament d'aquestes.  
  
Tercer  
En totes les resolucions que s'adopten es farà constar expressament el que s'estableix en l'article 63 de la Llei 5/1983, de 30 de desembre, del Consell, i en l'article 9 de la Llei 40/2015, d'1 d'octubre, de règim jurídic del sector públic.  
  
Quart  
La present resolució produirà efectes l'endemà de la publicació en el Diari Oficial de la Generalitat Valenciana.  
  
València, 3 de juny de 2021.- El conseller d'Hisenda i Model Econòmic: Vicent Soler i Marco.